Държавен вестник, бр. 73, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  73
Забраняват се преките или непреките дос­
тавки, продажба или трансфер на оръжия и 
на всякакво свързано с тях техническо оси­
гуряване, включително оръжия и амуниции, 
военни превозни средства и оборудване, пара­
военно оборудване и резервни части за него 
на всички неправителствени образувания и 
физически лица, които развиват дейност на 
територията на ДРК, от граждани на държа­
вите членки или от териториите на държави 
членки, или ползвайки плавателни съдове или 
въздухоплавателни средства под тяхно знаме, 
независимо дали са, или не са с произход от 
териториите на държавите членки.
Забранява се също: да се предоставя без­
възмездно, продава, доставя или прехвърля 
техническа помощ, посреднически и други 
услуги, свързани с военни дейности, както и 
с доставката, производството, поддръжката и 
използването на оръжия и всякакво свързано 
с тях техническо осигуряване, включително 
оръжия и амуниции, военни превозни сред­
ства и оборудване, паравоенно оборудване и 
резервни части за него, пряко или непряко 
на всички неправителствени образувания и 
физически лица, които извършват дейност на 
територията на ДРК; да се предоставя фи­
нансиране или финансова помощ, свързана с 
военни дейности, включително и по-специално 
безвъзмездни помощи, заеми, застраховки за 
експортни кредити, за всякакви продажби, 
доставки, трансфер или износ на оръжия и 
свързаното с тях техническо осигуряване, а 
също и за всякакви безвъзмездни помощи, 
продажби, доставки или трансфер на свър­
зана техническа помощ, посреднически и 
други услуги, пряко или непряко, на всички 
неправителствени образувания и физически 
лица, които извършват дейност на територи­
ята на ДРК.
Задължава да се предоставят на Комитета 
по санкциите, създаден по силата на Резолю­
ция 1533 (2004) на СС на ООН, предварителна 
нотификация за всяка доставка на оръжия и 
свързаното с тях техническо осигуряване за 
ДРК, както и за всяко предоставяне на тех­
ническа помощ, финансиране, посреднически 
и други услуги, свързани с военни дейности 
в ДРК. Тази нотификация съдържа цялата 
съответна информация, включително, когато 
е подходящо – крайния потребител, предложе­
ната дата на доставка и маршрут на превоза.
Задължава доставките да се разглеждат 
поотделно за всеки конкретен случай, като се 
вземат изцяло предвид критериите, установени 
в Кодекса на Европейския съюз за поведение 
при износа на оръжие. Държавата взема адек­
ватни предпазни мерки срещу злоупотребата 
с разрешения и когато е подходящо, приема 
разпоредби за репатрирането на доставените 
оръжия и свързаното с тях техническо оси­
гуряване.
Ограничителните мерки, наложени по 
отношение на лица и образувания, посоче­
ни от Комитета по санкциите, са: лица или 
образувания, които действат в нарушение 
на оръжейното ембарго и свързаните с него 
мерки; политически и военни лидери на 
чужди въоръжени групировки, действащи в 
ДРК, които възпрепятстват разоръжаването и 
доброволното репатриране или презаселване 
на бойците, принадлежащи към тези групи; 
политически и военни лидери на конгоанските 
милиции, получаващи подкрепа извън ДРК, 
които възпрепятстват участието на своите 
бойци в процесите на разоръжаване, демобили­
зация и реинтеграция; политически и военни 
лидери, действащи в ДРК, които набират или 
използват деца във въоръжените конфликти 
в нарушение на приложимото международно 
право; физически лица, действащи в ДРК и 
извършващи сериозни нарушения на между­
народното право, обхващащи въвличането на 
деца или жени в ситуации на въоръжен кон­
фликт, включително убиване и осакатяване, 
сексуално насилие, отвличане и насилствено 
разселване; физически лица, възпрепятстващи 
достъпа до хуманитарна помощ или нейно­
то разпределяне в източната част на ДРК; 
физически лица или образувания, оказващи 
подкрепа на нелегални въоръжени групиров­
ки в източната част на ДРК чрез незаконна 
търговия с природни ресурси. Държавата е 
длъжна да предприеме необходимите мерки за 
предотвратяване на влизането или транзитното 
преминаване през нейната територия на тези 
лица, като това не я задължава да откаже 
влизане на своята територия на собствените 
си граждани.
Замразяват се всички финансови средства, 
други финансови активи и икономически ре­
сурси, притежавани или контролирани пряко 
или непряко от лицата или образуванията, 
посочени от Комитета по санкциите, или 
държани от образувания, притежавани или 
контролирани пряко или непряко от такива 
лица или от всяко друго лице или образува­
ние, действащо от тяхно име или под тяхно 
ръководство. Никакви финансови средства, 
други финансови активи или икономически 
ресурси не се предоставят пряко или непря­
ко на лицата и образуванията, посочени от 
Комитета по санкциите, или в тяхна полза.“;
в) в колона 5 накрая се добавя:
„Мерките, свързани с въоръженията, въ­
ведени по-рано с параграф 20 от Резолюция 
1493 (2003) и параграф 1 от Резолюция 1596 
(2005), няма да се прилагат по отношение на 
доставката, продажбата или прехвърлянето на 
оръжия и свързано с тях оборудване, ако те 
са предназначени за правителството на ДРК.
Не се прилагат и ограниченията за: достав­
ката, продажбата или трансфера на оръжия и 
всякакво свързано с тях техническо осигурява­